پ.ی.د/پ.ک.ک طرودارلاری اردوغانین شکیلینی مونتاژلایاراق  یالان ایستئهسال ائتدی
ترور تشکیلاتی پ.ی.د/پ.ک.ک-دستکچی‌سی سوسیال مئدیا حساب‌لاری، تورک سیلاح‌لی گوجلری‌نین عفرینده یوروتدوغو زیتون دالی عملیاتینی لکه‌لمک اوچون بو دفعه پرزیدنت رجب طیب اردوغانین شکیلینی مونتاژلایاراق ایستیفاده ائتدی.
ترور تشکیلاتی طرفدارلاری، اؤز سوسیال مئدیا حسابلاریندان‌، "تورکیه داعشه دستک وئریر" یالانی بیر فوتوشکیل پایلاشدی.
تورکمن موخالیف بیر قروپون داعش میلیتانی کیمی گؤسترمه‌یه چالیشدیغی فوتوشکیلده، تورک بایراغی‌نین آلتینا دا پرزیدنت اردوغانین عکسینی مونتاژلاندی.
آنجاق فوتون، 2 اوکتوبر 2015ده، تورکیه‌دن بیر سیویل تشکیلاتی‌نین، باییربوجاک تورکمن‌لری‌نین قوردوغو سلطان عبدالحمید خان بریقادینا گؤستردیگی یاردیم سونراسی یئتیریلدیگی معین ائدیلیب.
بئله‌لیکله تشکیلات هاوادارلاری‌نین "تورکیه‌نین و پرزیدنت اردوغانین داعشه دستک وئردیگی" یالانی اورتایا چیخاردی.
داها اوّل ده پ.ی.د/پ.ک.ک طرفدارلاری، سوسیال مئدیا حساب‌لاریندا، آنادولو آژانسی‌نین عفرینده ایستراتژیک اهمیته مالیک بورسا داغیندا چکدیگی و عملیاتین سمبولو حالینا گلن تورک بایراق‌لی عسگر فوتوشکیلینه داعشه عایید بیر عکسی یاپیشدیرمیشدیر.
